PULSES
కనీస మద్దతుధరలేని పప్పు దినుసులు
న్యూఢిల్లీ, జనవరి 8: పప్పుదినుసుల మార్కెట్లలో గడచిన రెండేళ్లలో విచిత్రకరమైన పరిస్థితులు కనిపిస్తున్నాయి. 2015-16 ఆర్థికసంవతంలో ధరలు ఆకాశాన్ని తాకాయి. చుక్కలనంటిన పరిస్థితుల్లో ప్రభుత్వ జోక్యం అనివార్యం అయింది. ఇక ఖరీఫ్‌సీజన్‌లో పప్పుదినుసులు భారీ దిగుబడులు సాధించడంతో కనీస మద్దతుధరలు కూడా రైతులకు లభించని పరిస్థితులు ఏర్పడ్డా యి. ప్రభుత్వం అంచనాలను చూస్తే ఖరీఫ్‌లో పప్పుదినుసులు ప్రధానంగా కందులు, మినుములు, పెసలు వంటివి 87 లక్షల టన్నులుగా ఉంటాయి. అంతకుముందు సంవత్సరం 55 లక్షల టన్నులతో పోలిస్తే 60శాతం గరిష్టంగాఉన్నట్లు అంచనా. ఈ సీజన్‌లోధరలు అధిక దిగుబడులు కావడంతో తగ్గిపో యాయి. ఆకర్షణీయంగా ధరలుంటాయన్న రైతుల ఆశలపై నీళ్లు చల్లింది. ప్రభుత్వ సేకరణ విదానం ఇప్పటికీ కాగితాలపైనే నడుస్తోంది. క్షేత్రస్థాయిలో మద్దతుధరలు ఎక్కడా లభించడంలేదని రైతులు వాపో తున్నారు. ప్రభుత్వపరిధిలో నాలుగు అధీకృత ఏజెన్సీలు ఐదులక్షల టన్నులు సేకరించాలన్న లక్ష్యంకూడా కనిపించడంలేదు. 2016-17 ఆర్థికసంవత్సరంలో 20 లక్షల పప్పుదినుసులు సేకరించాలన్న లక్ష్యం కూడా ఇప్పటికీ నెరవేరే సూచనలు కనిపించడంలేదు. ప్రైవేటురంగ కంపెనీలు కూడా ఇందుకు ముందుకు రావడంలేదు. ప్రభుత్వప్రైవేటు భాగస్వామ్యం కింద కంపెనీలను ప్రభుత్వం ప్రోత్సహించాల్సిన అవసరం ఎంతో ఉందని నిపుణులు చెపుతున్నారు. ప్రస్తుతం కాబూలి శనగలను మాత్రమే ఎగుమతి చేసేందుకు అవకాశం ఉంది. ఇతర పప్పుదినుసులు పరంగా రికార్డుస్థాయి దిగుబడులు రావడంతో ప్రపంచ వ్యాప్తంగా కూడా ఇదేపరిస్థితి ఉన్నట్లు తెలుస్తోంది. అయినప్పటికీ అంతర్జాతీయ మార్కెట్లలో బారత్‌ నిల్వలకుమంచి బ్రాండ్‌ ఉన్నందున ప్రభుత్వం సరళీకృత ఎగుమతి విధానాన్ని అందుబాటులోనికి తీసుకురావాలి. ప్రభుత్వం మద్దతు ధరలు క్వింటాలుకు 5050 లేదా టన్నుకు 50,500గా నిర్ణయించాలని కోరుతున్నారు. దిగుమతుల్లో ధరల తక్కువగా లభిస్తున్నందున పప్పుదినుసుల దిగుమతులపై సుంకం విధించాలని ఎంపికచేసిన పప్పుదినుసులపై సుంకం విధిస్తే తప్ప దేశీయ ఉత్పత్తులకు మార్కెట్‌ ఉండదని రైతులు రైతుసంఘాలు భావిస్తున్నాయి. దిగుమతులను కట్టడిచేసేందుకు సుంకం విధిస్తే దేశీయ ఉత్పత్తులకు మార్కెట్‌ కల్పించడంతోపాటు ప్రభుత్వానికి రాబడులు కూడా పెరుగుతాయని చెపుతున్నారు.